La delegació de Joventut i Infància continua la reforestació del Palància amb la plantació de 800 plantes el pròxim 26 de març
24 de febrer 2023

![](/media/5wajecea/c_menudaribera.jpg?width=850&height=566.9886363636364)

Els grups de participació del Casal Jove (DINAKIDS, HRjove i Corresponsals) seguixen amb la idea de desenvolupar un bosc en la ribera del riu Palància, i per a aconseguir este objectiu demanen l’ajuda de la ciutadania. El pròxim 26 de març reforestaran amb 800 plantes la ribera del riu enfront de l’Hospital de Sagunt. Tota la ciutadania interessada a participar en este projecte haurà de recollir una planta en el Casal Jove Port i custodiar-la a casa fins al dia de la plantació, en què la portarà al lloc indicat.

Totes les persones, de 0 a 99 anys, interessades a participar-hi hauran d’apuntar-se en la plataforma www.notikumi.com des de hui 24 de febrer al 5 de març. Després, del 8 al 15 de març, hauran de recollir la planta en el Casal Jove Port (c/ Vent de Marinada s/n), de dilluns a dissabte, de 9 a 20.30 hores. Finalment, el 26 de març, de 10 a 13 hores, es desenvoluparà la jornada festiva de reforestació enfront de l’hospital, on també hi haurà tallers, jocs i música. En arreplegar la planta en el Casal Jove, per tal de cuidar les plantes rebran unes pautes per  seguir a casa, elaborades per l´alumnat dels Cicles Mitjà d´Aprofitaments Forestals I Superior de Gestió Forestal de l´IES Alto Palancia de Segorbe, que ha proporcionat les plantes dels seus vivers.

El regidor de Joventut e Infància, Guillermo Sampedro, ha destacat que «**des de la regidoria de Joventut i Infància seguim amb la reforestació del riu Palància, que ja començarem l'any 2021, dins de la campanya contra el canvi climàtic que estem desenvolupant des de la regidoria, i sobretot, en defensa, cura i protecció del nostre riu Palància. Ara per tant s'obri el termini perquè les famílies reserven alguns d'estos 800 arbres o plantes que plantarem el pròxim 26 de març en una jornada festiva i lúdica, però sobretot de reivindicació i d'un ecosistema propi, com és el riu Palància**»**.**

És una activitat organitzada per les delegacions de Joventut i Infància i de Medi Ambient de l’Ajuntament de Sagunt, amb la col·laboració  de l’IES Alto Palancia , Riu Viu, Acció Ecologista Agró i la SAG.

Els grups de participació del Casal Jove, compromesos en la lluita contra el canvi climàtic, des de l'any 2021 van iniciar una campanya per cuidar i protegir el riu Palància: un patrimoni natural de tots i totes i un ecosistema essencial per al benestar i salut col·lectiva. Iniciaren una reforestació en la ribera enfront de l'Hospital de Sagunt, que enguany continuaran a fi de desenvolupar un bosc en la ribera del riu.

Per a més informació, podeu telefonar al 962683439 o escriure a  joventut@aytosagunto.es

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-i-infancia-continua-la-reforestacio-del-palancia-amb-la-plantacio-de-800-plantes-el-proxim-26-de-marc/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-i-infancia-continua-la-reforestacio-del-palancia-amb-la-plantacio-de-800-plantes-el-proxim-26-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-i-infancia-continua-la-reforestacio-del-palancia-amb-la-plantacio-de-800-plantes-el-proxim-26-de-marc/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-i-infancia-continua-la-reforestacio-del-palancia-amb-la-plantacio-de-800-plantes-el-proxim-26-de-marc/)